open-index/open-wikipedia-markdown huggingface dataset:
আইশা রাতেব

**আইশা রাতেব** (ফেব্রুয়ারি ২২, ১৯২৮ - মে ৪, ২০১৩) একজন মিশরীয় আইনজীবী, রাজনীতিবিদ, এবং মিশরের প্রথম মহিলা রাষ্ট্রদূত। তিনি কায়রো বিশ্ববিদ্যালয়ের আন্তর্জাতিক আইন এর অধ্যাপক ছিলেন।

## জীবনী
রাতেব কায়রো-এর একটি মধ্যবিত্ত, শিক্ষিত পরিবারে জন্মগ্রহণ করেন।

## শিক্ষা
যখন তিনি কলেজে ভর্তি হন, তিনি প্রথমে কায়রো বিশ্ববিদ্যালয়-এর সাহিত্যে পড়াশোনা করেছিলেন, কিন্তু অধ্যয়নের মাত্র এক সপ্তাহ পরে আইন বিভাগে স্থানান্তরিত হন। ১৯৪৯ সালে কায়রো বিশ্ববিদ্যালয় থেকে স্নাতক হন, আরও শিক্ষা লাভের জন্য প্যারিসে স্বল্প সময়ের জন্য যান এবং ১৯৫৫ সালে আইন বিষয়ে পিএইচডি ডিগ্রী লাভ করেন।

১৯৪৯ সালে কনসিল দে'এতাত (মিশরের সর্বোচ্চ বিচার বিভাগীয় সংস্থা)-এ বিচারক হওয়ার জন্য রেতাব আবেদন করেছিলেন, এবং তার লিঙ্গের কারণে প্রত্যাখ্যাত হন। সেই সময়ের প্রধানমন্ত্রী, হুসেন সেরি পাশা, বলেন একজন মহিলা বিচারক হওয়া মানে "সমাজের ঐতিহ্যের বিরুদ্ধে" যাওয়া। তিনি সরকারের বিরুদ্ধে মামলা করেন কারণ তার সাংবিধানিক অধিকার লঙ্ঘন হয়েছে। তার এই ধরনের মামলা মিশরে প্রথম ছিল, এবং যখন তিনি মামলায় হেরে যান, রাষ্ট্র কাউন্সিলের প্রধান আব্দেল-রাজেক আল-সানহৌরী স্বীকার করেছিলেন যে তিনি শুধুমাত্র রাজনৈতিক ও সাংস্কৃতিক কারণে হেরেছিলেন, মিশরীয় বা শরিয়া আইনের ভিত্তিতে নয়। মামলাটি এবং আল-সানৌউরির লিখিত মতামত অন্যান্য মহিলাদের উত্সাহিত করেছিল, যদিও ২০০৩ সালে তাহানী আল-গেবালি বিচারক হিসাবে নিযুক্ত হওয়ার আগে কোন মহিলা বিচারক হননি। ২০১০-এ, মিশরীয় প্রধানমন্ত্রী মহিলা বিচারকদের অনুমতি দেওয়ার সাম্প্রতিক সিদ্ধান্তের বিষয়ে একটি পর্যালোচনা করার নির্দেশ দেন। ২০১৫ সালের জুলাই মাসে, ২৬ জন মহিলা অবশেষে বিচারক হিসাবে শপথ গ্রহণ করেন।

## রাজনৈতিক কর্মজীবন
১৯৭১ সালে আরেব সমাজতান্ত্রিক ইউনিয়ন কেন্দ্রীয় কমিটিতে ছিলেন, যেখানে তিনি মিশরের নতুন সংবিধান লিখতে সাহায্য করেছিলেন। কমিটির সকল সদস্যের মধ্যে তিনিই একমাত্র ব্যক্তি ছিলেন যিনি প্রতিবাদ করেছিলেন তৎকালীন রাষ্ট্রপতি আনোয়ার আল-সাদাতকে সংবিধান মঞ্জুরের যে অসাধারণ ক্ষমতা দেওয়া হয়ছিল তার বিরুদ্ধে

পরে, মিশরের দ্বিতীয় নারী হিসেবে তিনি ১৯৭৪ থেকে ১৯৭৭ সাল পর্যন্ত বিমা ও সামাজিক বিষয়ক মন্ত্রী হিসেবে দায়িত্ব পালন করেন। তার সময়কালে তিনি দেশের নারীদের জন্য সংস্কার পাস করতে সক্ষম হন। অন্ধবিশ্বাসী শাইখরা তার খ্যাতি বিনষ্ট করার চেষ্টা করার সময়য়েও তিনি এটি করতে সক্ষম হন। রাতেব বহুবিবাহের উপর সীমাবদ্ধতা আরোপ করেন এবং বিচারক দ্বারা সাক্ষ্য দেওয়া হলে বিবাহবিচ্ছেদ কেবল বৈধ হবে তা নিশ্চিত করেন। তিনি দারিদ্র্য নিরসনে সহায়তা করার জন্যও কাজ করেন এবং অক্ষম ব্যক্তিদের নিয়োগের জন্য আইন পাস করেন। যখন সরকার অপরিহার্য পণ্যগুলিতে ভর্তুকি উত্থাপন করেছিল, এটি এমন একটি পদক্ষেপ যার ফলে মিশরের দরিদ্রতম নাগরিকরাও প্রভাবিত হবে, ১৯৭৭ সালে রুটি বিদ্রোহের সময় তিনি প্রতিবাদে পদত্যাগ করেন।

১৯৯ সালে, মিশরের প্রথম নারী রাষ্ট্রদূত হিসেবে আরেবকে নিয়োগ দেওয়া হয়েছিল। তিনি ১৯৭৯ থেকে ১৯৮১ সাল পর্যন্ত ডেনমার্কে রাষ্ট্রদূত ছিলেন এবং ১৯৮১ থেকে ১৯৮৪ পর্যন্ত জার্মান ফেডারেল প্রজাতন্ত্রে রাষ্ট্রদূত হিসেবে নিযুক্ত ছিলেন।

তিনি সাবেক মিশরীয় প্রেসিডেন্ট হোসনি মুবারকের সমালোচনা করেছিলেন কারণ তিনি মনে করেছিলেন যে তার শাসন ধনী ও দরিদ্রদের মধ্যে একটি বৃহৎ বিভাজন সৃষ্টি করেছে।

## মৃত্যু
২০১৩ সালে হঠাৎ কার্ডিয়াক অ্যারেস্ট-এর কারণে গিজায় তার আকস্মিক মৃত্যু ঘটে।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:মিশরীয় নারীবাদী
বিষয়শ্রেণী:কায়রোর ব্যক্তি
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
স্যান ডিয়েগো কমিক-কন

**স্যান ডিয়েগো কমিক-কন** হলো যুক্তরাষ্ট্রের ক্যালিফোর্নিয়ার স্যান ডিয়েগোতে অনুষ্ঠিত হওয়া একটি অলাভজনক একাধিক-ধরনের বিনোদন ও কমিক সম্মেলন। এটির প্রাতিষ্ঠানিক ওয়েবসাইটে অনুষ্ঠানটির নাম হলো **কমিক-কন ইন্টারনেশনাল: স্যান ডিয়েগো**। কিন্তু সাধারণত কেবল **কমিক-কন**, বা **স্যান ডিয়েগো কমিক-কন** অথবা **"এসডিসিসি"** নামে পরিচিত।

স্যান ডিয়েগানদের একটি দল দ্বারা ১৯৭০ সালে এটিকে **গোল্ডেন স্টেট কমিক বুক কনভেনশন** হিসেবে প্রতিষ্ঠা করা হয় এবং প্রতিষ্ঠাতাদের মধ্যে ছিল শেল ডোর্ফ, রিচার্ড অ্যাল্ফ, কেন ক্রুয়েগার এবং মাইক টাওয়ারি; পরবর্তীতে অনুষ্ঠানটিকে "স্যান ডিয়েগো কমিক-কন" হিসেবে নামকরণ করা হয়। এটি হলো একটি চার-দিনের (বৃহস্পতিবার–রবিবার) অনুষ্ঠান যা স্যান ডিয়েগোতে স্যান ডিয়েগো সম্মেলন কেন্দ্রে গ্রীষ্মকালের (২০০৩ থেকে জুলাই মাসে) সময় উৎযাপন করা হয়। বৃহস্পতিবারের সন্ধ্যায়, চার-দিনের জন্য একটি পূর্ববর্তী-অনুষ্ঠান "প্রভিউ নাইট"-এ প্রাতিষ্ঠানিক উদ্বোধন, ব্যবসাদার, প্রদর্শক এবং পূর্ব-নিবন্ধনকারী অতিথিদের জন্য উন্মুক্ত, যাতে অংশগ্রহণকারীদের প্রদর্শনী হলঘরে হেঁটে দেখার এবং সম্মেলনের সময় কি আছে তা দেখার সুযোগ দেয়।

কোভিড-১৯ এর বৈশ্বিক মহামারীর কারণে দুইবার সম্মেলনটি বাতিল করা হয়। প্রতিষ্ঠার পর থেকে শুরু করে ২০২০ সালেই প্রথমবারের মত এসডিসিসি বাতিল হয়।

## টীকা

## তথ্যসূত্র
**San Diego Comic Convention Souvenir Book* 1994 (offline)
*The "Secret Origin" of San Diego's Comic-Con International 
*San Diego Comic-Con – Frequently Asked Questions

## বহিঃসংযোগ

*

বিষয়শ্রেণী:১৯৭০-এর ক্যালিফোর্নিয়ার স্থাপনা
বিষয়শ্রেণী:ক্যালিফোর্নিয়ার বার্ষিক আয়োজন
বিষয়শ্রেণী:ক্যালিফোর্নিয়ার সম্মেলন
বিষয়শ্রেণী:স্যান ডিয়েগোর চলচ্চিত্র উৎসব
বিষয়শ্রেণী:বহুমাত্রিক সম্মেলন
মায়া মোরসী

240px|থাম্ব|ডান|মায়া মোরসী (2021)
**মায়া মোরসী** হচ্ছেন একজন মিশরীয় রাষ্ট্রবিজ্ঞানী এবং লোকনীতি বিশেষজ্ঞ। তিনি মিশরের জাতীয় মহিলা পরিষদ (এনসিডব্লিউ), এবং ন্যাশনাল উমেন মেশিনারী অফ ইজিপ্ট এর সভাপতি যেটি মিশরের রাষ্ট্রপতির নিকট প্রতিবেদন দেওয়া আইন ও সংবিধান দ্বারা গঠিত একটি স্বাধীন সংস্থা। তিনি এনসিডব্লিউ প্রধান হিসেবে নির্বাচিত হওয়ার আগে, মহিলাদের জন্য জাতিসংঘের উন্নয়ন তহবিলের কান্ট্রি ম্যানেজার হিসাবে দায়িত্ব পালন করার পূর্বে তিনি নিউইয়র্কে জাতিসংঘের উন্নয়ন কর্মসূচির আঞ্চলিক ব্যুরো এবং আম্মানের আঞ্চলিক লিঙ্গ দলনেতা হিসাবে দায়িত্ব পালন করেন। মিসরে সামাজিক লিঙ্গ এবং এমনকি সম্ভবত আরব বিশ্বের সব সর্বজনীন সরকারি নীতি বিশেষজ্ঞদের মধ্যে একজন হিসেবে তাকে বর্ণনা করা হয়।

এনসিডব্লিউ ২০০০ সালে মিশরের প্রাক্তন রাষ্ট্রপতি হোসনি মুবারক এবং সুজান মুবারকের নেতৃত্বে তৈরি হয়েছিল। ২০১১ এর মিশরীয় বিপ্লবের পর এই বোর্ডটি নিষিদ্ধ ঘোষণা করা হয় এবং ২০১২ সালে পুনর্গঠিত হয়।

## শিক্ষা
মোরসী ১৯৯৫ সালে কায়রোর আমেরিকান ইউনিভার্সিটি থেকে রাষ্ট্রবিজ্ঞানে বিএ পাস করেন, ১৯৯৭ সালে সিয়াটেল সিটি বিশ্ববিদ্যালয় থেকে এমবিএ এবং ১৯৯৮ সালে সিয়াটেল থেকে জন প্রশাসন এমএ পাস করেন। ২০০৮ সালে তিনি কায়রোর আরব রিসার্চ অ্যান্ড স্টাডিজ ইনস্টিটিউট থেকে লোকনীতিতে পিএইচডি ডিগ্রী লাভ করেন॥

## কর্মজীবন
মোরসী টেকসই মানব উন্নয়ন প্ল্যাটফর্ম একজন প্রকল্প কর্মকর্তা হিসাবে মিশরে কাজ করেন (১৯৯৫-১৯৯৮), এবং সিয়াটেল সিটি ইউনিভার্সিটি এবং আরব একাডেমি অফ সাইন্স অ্যান্ড টেকনোলজি-এ একজন একাডেমিক সুবিধা প্রদানকারী হিসাবে কাজ করেছেন (১৯৯৭-১৯৯৮)। তিনি মিশরীয় শিক্ষা মন্ত্রণালয়ের মেয়ে শিশুদের শিক্ষা ও ক্ষমতায়ন প্রকল্পের একজন পরামর্শদাতা ছিলেন (১৯৯৮–১৯৯৯); মহিলাদের জন্য জাতিসংঘ উন্নয়ন তহবিল (উনিফেম) এর একজন প্রকল্প সমন্বয়কারী (১৯৯৯–২০০০); এবং ইউনিফেমের কান্ট্রি প্রোগ্রাম ম্যানেজার (২০০–২০১৩) হিসেবে। ২০১৪-২০১৫ সালে তিনি আরব অঞ্চলের জাতিসংঘ উন্নয়ন কর্মসূচির আঞ্চলিক লিঙ্গ দলনেতা হিসাবে দায়িত্ব পালন করেন।

## আরও দেখুন
*মিশরে নারী

## তথ্যসূত্র

## আরও পড়ুন
*"Maya Morsi", *Enigma* magazine.

বিষয়শ্রেণী:মিশরীয় নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মিশরীয় নারী রাজনীতিবিদ
বিষয়শ্রেণী:২১শ শতাব্দীর মিশরীয় রাজনীতিবিদ
বিষয়শ্রেণী:১৯৭৩-এ জন্ম
আলবেনীয় লেখিকাদের তালিকা

এটি **নারী লেখিকাদের** একটি **তালিকা যা** আলবেনিয়াতে জন্মগ্রহণ করেছিলেন বা তাদের লেখাগুলি আলবেনিয়ার সাথে ঘনিষ্ঠভাবে যুক্ত।

## তালিকা

* রেজ আব্দুল্লাহ (জন্ম ১৯৮৯), কসোভো যুদ্ধের ডাইরিস্ট
* মীমোজা আহমেটি (জন্ম ১৯৬৩), কবি, ছোটগল্প লেখিকা, লেখিকা
* লিনিতা আরাপি (জন্ম ১৯৭২), কবি, ঔপন্যাসিক, সাংবাদিক, জার্মানিতে প্রকাশিত রচনা
* ফ্লোরা ব্রোভিনা (জন্ম ১৯৪৯), কোসোয়ার -আলবেনি কবি, সাংবাদিক, নারী অধিকার কর্মী
* ক্লারা বুদা (জন্ম ১৯৬৪), আলবেনিয়ান আমেরিকান সাংবাদিক, রেডিও ও টেলিভিশন উপস্থাপক
* ডায়ানা কুলি (জন্ম ১ ৯ ৫১), উপন্যাসী, ছোটগল্প লেখিকা, চিত্রনাট্যকার, রাজনীতিবিদ
* এলভিরা ডোনস (জন্ম ১ ৯ ৬০), চিত্রনাট্যকার, সাংবাদিক, ডকুমেন্টারি ফিল্ম প্রযোজক, বর্তমানে মার্কিন যুক্তরাষ্ট্রে বসবাস করছেন
* মুসাইন কোকালারী (১৯১৭-১৯৮৩), ছোটগল্প লেখিকা, প্রথম আলবেনিয়াতে প্রকাশিত নারী লেখিকা
* হেলেনা কাদের (জন্ম ১৯৪৩), ছোটগল্প লেখিকা, ঔপন্যাসিক, বর্তমানে প্যারিসে বসবাস করছেন
* ইরমা কুরতি (জন্ম ১৯৬৬), কবি, উপন্যাস এবং সংক্ষিপ্ত গল্প লেখিকা, সাংবাদিক, বর্তমানে ইতালিতে বসবাস করছেন
* নাতাশা লাকো (জন্ম ১৯৪৮), কবি, ঔপন্যাসিক
* লুলজেতা ললেশানকু (জন্ম ১৯৬৮), কবি, পত্রিকা সম্পাদক, কিছু কবিতা ইংরেজিতে অনূদিত
* মাসীলা লুশা (জন্ম ১৯৮৫), আলবেনিয়ান-আমেরিকান কবি, ঔপন্যাসিক, শিশু লেখিকা, অনুবাদক, অভিনেত্রী, মানবিক
* লরি সিটলারী, সমসাময়িক কবি
* ইলিরিয়ানা সুলকুকি (জন্ম ১৯৫১), আলবেনিয়ান আমেরিকান কবি, সাংবাদিক
* অরনেলা ওয়ার্পসি (জন্ম ১৯৬৮), ঔপন্যাসিক, প্লাস্টিশিয়ান
*

## তথ্যসূত্র

## বহিঃসংযোগ

* ডায়ানা শুলির আলবেনিয়াতে নারী লেখিকাদের অবস্থা
নোরবু ওয়াংজম

**নোরবু ওয়াংজম** হলেন একজন ভুটানি রাজনীতিবিদ যিনি ৩১ অক্টোবর ২০১৮ থেকে ভুটানি আইনসভার জমতশাংখা মার্তশালা আসনের সংসদ সদস্য হিসেবে দায়িত্ব পালন করছেন। তিনি পূর্বে ঐ আসনের সংসদ সদস্য হিসেবে ২০০৮ সাল থেকে ২০১৩ সাল পর্যন্ত দায়িত্ব পালব করেছেন। 

## জীবনী
নোরবু ওয়াংজম ভুটানের ত্রাশিগাং জেলার কাংলুং এ অবস্থিত শেরুবতশি কলেজ থেকে স্নাতক ডিগ্রি লাভ করেছেন। ২০০৮ সালে ভুটানের প্রথম সাধারণ নির্বাচনে দেশটির আইনসভায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। নির্বাচনে তিনি ৪,০০৮ ভোট পেয়ে পিপলস ডেমোক্রেটিক পার্টির প্রার্থী পেলজাং ওয়াংচুককে পরাজিত করেন।

২০১৩ সালে ভুটানের দ্বিতীয় সাধারণ নির্বাচনে পুনরায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ২,৪৫৮ ভোট পান এবং পেলজাং ওয়াংচুকের নিকট পরাজিত হন।

২০১৮ সালে ভুটানের তৃতীয় সাধারণ নির্বাচনে তিনি আবারো জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ৪,৩৭২ ভোট পেয়ে দ্রুক ন্যামরুপ শোংপা দলের প্রার্থী উগুয়েন দর্জিকে পরাজিত করেন।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শেরবত্সী কলেজের প্রাক্তন শিক্ষার্থী
বিষয়শ্রেণী:রাজনীতিতে ভুটানি নারী
আজারবাইজানীয় লেখিকাদের তালিকা

এটি আজারবাইজানে জন্মগ্রহণকারী **নারী লেখিকাদের** একটি **তালিকা** বা এই লেখিকাগণ সেই দেশের সাথে ঘনিষ্ঠভাবে জড়িত।

## তালিকা

* দিলারা আলিয়েভা (১৯২৯-১৯৯১), ভাষাবিদ, অনুবাদক, নারী অধিকার কর্মী
* শাকিনা আখুন্দজাডে (১৮৬৫-১৯২৭), আজারবাইজানের প্রথম নারী নাট্যকার, উপন্যাসিক
* সারা আশুরবিলি (১৯০৬-২০০১), ইতিহাসবিদ, প্রাচ্যবিদ, অ-কল্পনা ঐতিহাসিক রচনা
* আলভিয়া বাবাইভ ( ১৯২১-২০১৪ ), শিশু লেখক, উপন্যাসী, ছোট গল্প লেখক, অনুবাদক
* বানাইন, উম্ম-এল-বনাইন আসাদৌলফের কলম নাম (১৯০৫-১৯৯২), আজারবাইজান-ফরাসি ঔপন্যাসিক, অস্পষ্ট লেখক, *ককেশীয় ডে এর* লেখক
* মীরভারাদ দিলবাজী ( ১৯২১-১২০০১ ), প্রশংসিত কবি, শিশু লেখক, অনুবাদক
* মদিনা গুলগুন (১৯২৬-১৯৯১), ইরানী-আজারবাইজান কবি, সাংবাদিক
* লালা হাসানভা (জন্ম ১৯৭৮), বিজ্ঞান কথাসাহিত্য উপন্যাসী, ছোট গল্প লেখক
* আজিজা জাফরজাদে (১৯২১-২০০৩), ভাষাবিদ, ঔপন্যাসিক, জীবনীগ্রাহক, ছোট গল্প লেখক
* আঘাবাইম আহা জাভানশির (১৭৮০-১৮৩২), কলম নাম আঘবাজি, কবি
* নর্মিন কামাল (জন্ম ১৯৮১), কবি, লেখক, উপন্যাসী, ছোট গল্প লেখক
* হায়রান খানিম (১৭৯০-১৮৪৮), কবি
* আফগ মাসুদ (জন্ম ১৯৫৭), উপন্যাসী, ছোট গল্প লেখক, নাটক, লেখক, অনুবাদক, পত্রিকা সম্পাদক
* খুরশিদবানু নাটভন (১৮৩২-১৮৯৭), প্রশংসিত কবি, এখন অনেক কবিতা জনসাধারণের মতো ব্যবহার করেছেন
* সেভিনজ নুরুগিজি (জন্ম ১৯৬৪), শিশু লেখক, নাট্যকার, কলাম লেখক, অনুবাদক, পাঠ্যপুস্তক লেখক
* গণীরা পশাইভ (জন্ম ১৯৭৫), রাজনীতিবিদ, সাংবাদিক, সংবাদ সম্পাদক-ইন-চীফ
* নিগার রাফিবলেলি (১ ৯১৩-১৯৮১), কবি, ঔপন্যাসিক, অনুবাদক
* গুউলু ইয়োগল্লু (জন্ম ১৯৬৩), নন-ফিকশন লেখক, নাস্তিকবিদ

## তথ্যসূত্র

বিষয়শ্রেণী:আজারবাইজানি লেখিকা
বিষয়শ্রেণী:জাতীয়তা অনুযায়ী লেখিকাদের তালিকা
বিষয়শ্রেণী:আজারবাইজানি নারীদের তালিকা
বিষয়শ্রেণী:পেশা অনুযায়ী আজারবাইজানি ব্যক্তিদের তালিকা
সাইরা শাহলিয়ানী

**সাইরা শাহলিয়ানী** হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত সিন্ধু প্রাদেশিক পরিষদের সদস্য ছিলেন। পূর্বে তিনি ২০০২ থেকে ২০০৭ সাল পর্যন্ত এবং ২০১২ থেকে ২০১৩ সাল পর্যন্ত সিন্ধু প্রাদেশিক পরিষদের সদস্য ছিলেন।
## প্রাথমিক জীবন এবং শিক্ষা
তিনি ১৯৭৬ সালের ৬ জুলাই জ্যাকোবাবাদ-এ জন্মগ্রহণ করেন।

তিনি কোয়েটায় সরকারি ডিগ্রী কলেজ থেকে স্নাতকোত্তর ডিগ্রি অর্জন করেছেন এবং বালুচিস্তান বিশ্ববিদ্যালয় থেকে ইংরেজিতে মাস্টার্স অব আর্টস ডিগ্রী লভ করেন।

## রাজনৈতিক কর্মজীবন
তিনি পাকিস্তান পিপলস পার্টির (পিপিপি) প্রার্থী হিসেবে সিন্ধু প্রদেশের প্রাদেশিক পরিষদে নির্বাচিত হন, ২০০২ সালের সাধারণ নির্বাচনে মহিলাদের জন্য সংরক্ষিত আসনে।

শাজিয়া মারি আসন থেকে পদত্যাগ করার পর ২০১২ সালের আগস্টে মহিলাদের জন্য সংরক্ষিত আসনে পিপিপির প্রার্থী হিসাবে তিনি সিন্ধু প্রাদেশিক পরিষদে পুনরায় নির্বাচিত হন।

তিনি পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পিপিপির প্রার্থী হিসেবে সিন্ধু প্রাদেশিক পরিষদে পুনরায় নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান পিপলস পার্টির এমপিএ (সিন্ধু)
বিষয়শ্রেণী:সিন্ধু এমপিএ ২০০৮–২০১৩
বিষয়শ্রেণী:জ্যাকোবাবাদ জেলার ব্যক্তি
বিষয়শ্রেণী:সিন্ধু প্রাদেশিক পরিষদের সদস্য ২০১৩-২০১৮
রোজি ইউনুস

**রোজি বিনতি হাজি ইউনুস** হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত আছেন। তিনি সারাওয়াক বিধানসভার বেকেনু আসনের বিধায়ক। তিনি বর্তমানে সারাওয়াক রাজ্যের নারী, পরিবার ও শৈশব উন্নয়ন বিষয়ক উপমন্ত্রী হিসেবে দায়িত্ব পালন করছেন।

## জীবনী
রোজি ইউনুস মালয়া বিশ্ববিদ্যালয় থেকে স্নাতক ডিগ্রি লাভ করেছেন। তাছাড়া, তিনি ১৯৮০ সালে শিক্ষায় ডিপ্লোমা করেছেন।

২০০৬ সালে সারাওয়াত রাজ্যের বিধানসভা নির্বাচনে বেকেনু আসন থেকে তিনি বিধায়ক নির্বাচিত হন।
২০১১ সালে তিনি আবারো বেকেনু আসন থেকে সারাওয়াত রাজ্যের বিধানসভা নির্বাচনে দাঁড়ান। এবারো তিনি বিধায়ক হিসেবে নির্বাচিত হন। এবার তিনি সারাওয়াক রাজ্যের মন্ত্রিসভায় নারী, পরিবার ও শৈশব উন্নয়ন বিষয়ক উপমন্ত্রী হিসেবে নিযুক্ত হন। ২০১৪ সালে তিনি দল পরিবর্তন করেন। তিনি প্রগ্রেসিভ ডেমোক্রেটিক পার্টি থেকে ইউনাইটেড বুমিপুতেরা হেরিটেজ পার্টিতে যোগ দেন। ২০১৬ সালের সারাওয়াকের রাজ্যের বিধানসভা নির্বাচনে টানা তৃতীয়বারের মত তিনি বেকেনু থেকে নির্বাচিত হন।

## সম্মাননা
* বেসামরিক প্রশাসন রৌপ্যপদক সারাওয়াক
* অর্ডার অব দ্য স্টার অব হর্নবিল সারাওয়াক

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:মালয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:২১শ শতাব্দীর মালয়েশীয় নারী রাজনীতিবিদ
বিষয়শ্রেণী:২১শ শতাব্দীর মালয়েশীয় রাজনীতিবিদ
বুশরা রহমান

**বুশরা রহমান** () একজন পাকিস্তানি রাজনীতিবিদ। তিনি ২০০২ থেকে ২০১৩ সাল পর্যন্ত পাকিস্তান জাতীয় সংসদ-এর সদস্য হিসাবে দায়িত্ব পালন করেন। ১৯৮৫ থেকে ১৯৯০ সাল পর্যন্ত তিনি পাঞ্জাবের প্রাদেশিক পরিষদ-এর সদস্য ছিলেন।

## প্রারম্ভিক জীবন ও শিক্ষা
তিনি শিক্ষায় স্নাতক এবং কলায় স্নাতকোত্তর ডিগ্রি অর্জন করেছেন।

তিনি পেশায় একজন লেখক এবং সাহিত্য ক্ষেত্রে তার কৃতিত্বের জন্য পাকিস্তানের তৃতীয় সর্বোচ্চ বেসামরিক সম্মাননা সিতারা-ই-ইমতিয়াজে ভূষিত হয়েছেন।

## রাজনৈতিক কর্মজীবন
তিনি পাকিস্তানের সাধারণ নির্বাচন, ১৯৮৫-এ পাঞ্জাবের প্রাদেশিক পরিষদ-এর সংরক্ষিত নারী আসন থেকে
সদস্য নির্বাচিত হন।

তিনি পাকিস্তানের সাধারণ নির্বাচন, ১৯৮৮-এ পাঞ্জাবের প্রাদেশিক পরিষদে সংরক্ষিত আসন থেকে পুনরায় সদস্য নির্বাচিত হন।

পাকিস্তানের সাধারণ নির্বাচন, ২০০২-এ পাঞ্জাব থেকে সংরক্ষিত আসনে তিনি পাকিস্তান মুসলিম লিগের (কিউ) প্রার্থী হিসেবে পাকিস্তান জাতীয় সংসদ-এর সদস্য নির্বাচিত হন। পাকিস্তানের সাধারণ নির্বাচন, ২০০৮-এ পাঞ্জাব থেকে সংরক্ষিত নারী আসনে তিনি পাকিস্তান মুসলিম লিগের প্রার্থী হিসেবে পাকিস্তান জাতীয় সংসদ-এর পুনরায় সদস্য নির্বাচিত হন।

## উপন্যাস
* আল্লাহ মিয়ান জি
* বাহিস্ত
* বারা য়ে রাস্ত
* বুত শিকান
* চান্দ সে নাহ খেলো
* ছাড়া ঘার
* চুপ
* এক আওয়ারা কি খাতির
* খুবসুরাত
* কিস মোড় পার মিলে হো
* লাজাওয়াল
* লালা সেহরাই
* লাগান
* পায়াসী
* শর্মীলি
* তেরে সাং দার কি তালাশ থি
* টুক টুক দীদাম টোকিও

## তথ্যসূত্র

বিষয়শ্রেণী:পাকিস্তানি নারী রাজনীতিবিদ
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:১৯৪৪-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:২০শ শতাব্দীর পাকিস্তানি নারী রাজনীতিবিদ
ফাতিমাহ আব্দুল্লাহ

**ফাতিমাহ আব্দুল্লাহ** হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত। তিনি সারাওয়াক বিধানসভায় দালাত আসন থেকে চারবার বিধায়ক নির্বাচিত হয়েছেন। বর্তমানে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।

## জীবনী
১৯৫৭ সালের পহেলা ফেব্রুয়ারি ফাতিমাহ আব্দুল্লাহ মালয়েশিয়ার সারাওয়াক রাজ্যের দালাতের কাম্পুং তেহতে তিং সাই মিং নামে জন্মগ্রহণ করেন। তার বাবা ছিলেন চীনা বংশোদ্ভূত ও তার মা ছিলেন মালয় বংশোদ্ভূত। তিনি তার নানির কাছে ইসলামি পরিবেশে বেড়ে ওঠেন। তিনি আদি বাদোজামান তুয়াহর সাথে বিবাহবন্ধনে আবদ্ধ হয়েছেন, যিনি একজন সমাজকর্মী ও সারাওয়াক ইসলামিক কাউন্সিল অব এডুকেশনাল সার্ভিসেস ব্যুরোর পরিচালক। তাদের দুটি সন্তান আছে।

ফাতিমাহ আব্দুল্লাহ একজন শিক্ষাবিদ। তিনি কুয়ালালামপুরের সেকোলাহ কেবাংসান পুতেরি উইলাইয়াহতে প্রিন্সিপাল হিসেবে দায়িত্ব পালন করেছেন।

২০০১ সালে সারাওয়াক রাজ্যের বিধানসভা নির্বাচনে তিনি দালাত থেকে ইউনাইটেড বুমিপুতেরা হেরিটেজ পার্টির মনোনয়নে তিনি নির্বাচনে দাঁড়ান। তিনি ৭,৪৯৭ ভোট পেয়ে নির্বাচিত হন, যা ছিল প্রদত্ত ভোটের ৮৬.৭%।

২০০৬ সালের সারাওয়াক বিধানসভা নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১১ সালের সারাওয়াক বিধানসভা নির্বাচনে ৬,২৮৮ ভোট পেয়ে নির্বাচিত হন, যা ছিল প্রদত্ত ভোটের ৮০.১৭%।

২০১৬ সালের নির্বাচনে তিনি টানা চতুর্থবারের মত দালাত থেকে বিধায়ক নির্বাচিত হন। তিনি সেবার ৭,১০৭ ভোট পেয়েছিলেন, যা ছিল প্রদত্ত ভোটের ৯০.১৪%। ২০১১ সালের ২৮ সেপ্টেম্বর থেকে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।

## সম্মাননা
* কমান্ডার অব দ্য অর্ডার অব দ্য স্টার অব হর্নবিল সারাওয়াক - **দাতুক** (২০১১)
* নাইট কমান্ডার অব দ্য অর্ডার অব দ্য স্টার অব সারাওয়াক - **দাতো'শ্রী** (২০১৭)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:মালয়েশীয় মুসলিম
বিষয়শ্রেণী:সারাওয়াকের ব্যক্তি
বিষয়শ্রেণী:২১শ শতাব্দীর মালয়েশীয় নারী রাজনীতিবিদ
হালিমা তায়ো আলাউ

**হালিমা তায়ো আলাউ** রাষ্ট্রপতি উমারু ইয়ার'আদুয়া-এর প্রশাসনের সময়ের একজন নাইজেরিয়ান স্থপতি এবং সাবেক পরিবেশ ও গৃহায়ন মন্ত্রী।

## পটভূমি

হালিমা তায়ো আলাউ ১৯৫৬ সালের ৬ই ডিসেম্বর জন্মগ্রহণ করেন। তিনি ১৯৮১ সালে আহমাদু বেলো বিশ্ববিদ্যালয়, জারিয়া থেকে স্থাপত্য বিষয়ে এমএসসি ডিগ্রী অর্জন করেছেন। তিনি ১৯৮২ সালে কাওরা রাজ্যর সিভিল সার্ভিসে যোগ দেন।
তিনি আইলরিন, কাওরা রাজ্যর কাজ ও পরিবহন মন্ত্রণালয়ের একজন স্থায়ী সচিব হয়ে ওঠেন। তিনি আইলরিন বিশ্ববিদ্যালয় থেকে ২০০৩ সালে লোক প্রশাসনে মাস্টার্স ডিগ্রী অর্জন করেন।
২০০৫ থেকে জুলাই ২০০৬ পর্যন্ত তিনি নাইজেরিয়ার স্বাস্থ্য বিষয়ক ফেডারেল মন্ত্রী ছিলেন।

## পরিবেশ ও গৃহায়ন মন্ত্রী

২৬ই জুলাই ২০০৭-এ রাষ্ট্রপতি উমারু ইয়ার'আদুয়া কর্তৃক হালিম তায়ো আলাউ পরিবেশ ও গৃহায়ন মন্ত্রী নিযুক্ত হন।
অক্টোবর ২৯, ২০০৮-এ মন্ত্রিসভায় উল্লেখযোগ্য রদবদলে তাকে মন্ত্রিসভা থেকে খারিজ করে দেওয়া হয়।
বরখাস্তে বলা হয়েছিল রাষ্ট্রপতি ও প্রগতিশীল পিপলস অ্যালায়েন্সের প্রতিনিধি চুকা ওডমের সাথে তার অবিরত তর্কের কারণে তাকে মন্ত্রিসভা থেকে খারিজ করে দেওয়া হয়েছে।
১৭ই ডিসেম্বর ২০০৮-এ জন ওডিকে তার পদে নিযুক্ত করা হয়।

## তথ্যসূত্র

বিষয়শ্রেণী:নাইজেরিয়ার ফেডারেল মন্ত্রী
বিষয়শ্রেণী:নাইজেরিয়ার স্বাস্থ্য মন্ত্রী
বিষয়শ্রেণী:জীবিত ব্যক্তি
বিষয়শ্রেণী:ইওরুবা স্থাপত্যবিদ
বিষয়শ্রেণী:১৯৫৬-এ জন্ম
বিষয়শ্রেণী:২১শ শতাব্দীর নাইজেরীয় রাজনীতিবিদ
বিষয়শ্রেণী:নাইজেরিয়া সরকারের নারী মন্ত্রী
বিষয়শ্রেণী:২১শ শতাব্দীর নাইজেরীয় নারী রাজনীতিবিদ
অ্যান্থনি ম্যাকি

**অ্যান্থনি ডুয়েন ম্যাকি** (জন্ম সেপ্টেম্বর ২৩, ১৯৭৮) হলেন একজন মার্কিন অভিনেতা যিনি বিভিন্ন চলচ্চিত্র, টেলিভিশন ধারাবাহিক এবং ব্রডওয়ে ও অফ-ব্রডওয়ে নাটকে অভিনয় করেন। নাটকগুলির মধ্যে রয়েছে *[[মা রেইনিস ব্ল্যাক বটম]]*, *ড্রায়নিং ক্রো*, *ম্যাকরিলি*, *[[অ্যা সোলজার্স প্লে]]* এবং কার্ল হ্যানকক রুক্সের *[[টক (নাটক)|টক]]* এবং *টক*-এর জন্য তিনি ২০০২ সালে একটি ওবি পুরস্কার অর্জন করেন।

২০০২ সালে, এমিনেম-এর অভিষেককৃত চলচ্চিত্র ৮ মাইল-এ অন্তর্ভুক্ত ছিলেন। *ব্রাদার্স টু ব্রাদার্স*-এ তার ভূমিকায় শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কারে মনোনীত হন। তার দ্বিতীয় মনোনয়ন ছিল *[[দ্য হার্ট লকার]]*-এ তার ভূমিকার জন্য ২০০৯ সালে শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কার।

তিনি মার্ভেল সিনেম্যাটিক ইউনিভার্সে ফ্যালকন হিসেবে তার ভূমিকার জন্য বিশ্বব্যাপী স্বীকৃতি লাভ করেন। তিনি এই ভূমিকায় *[[ক্যাপ্টেন আমেরিকা: দ্য ফার্স্ট অ্যাভেঞ্জার্স]]* (২০১৪) চলচ্চিত্রে আবির্ভাব হন এবং পরবর্তীতে *[[অ্যাভেঞ্জার্স: এজ অব আলট্রন]]* (২০১৫), *[[অ্যান্ট-ম্যান (চলচ্চিত্র)|অ্যান্ট-ম্যান]]* (২০১৫), *[[ক্যাপ্টেন আমেরিকা: সিভিল ওয়ার]]* (২০১৬), *[[অ্যাভেঞ্জার্স: ইনফিনিটি ওয়ার]]* (২০১৮) এবং *[[অ্যাভেঞ্জার্স: এন্ডগেম]]* (২০১৯)-এর পাশাপাশি আসন্ন ডিজনি+-একচ্ছত্র সীমিত ধারাবাহিক *দ্য ফ্যালকন এন্ড দ্য উইন্টার সোলজার*-এ অভিনয় করেন।

২০১৬ সালের মে মাসে, তিনি এইচবিও-এর টিভি চলচ্চিত্র *[[অল দ্য ওয়ে (চলচ্চিত্র)|অল দ্য ওয়ে]]*-এ সহ-অভিনয় করেছেন এবং ২০২০ সালে নেটফ্লিক্সের *[[আল্টার্ড কার্বন (টিভি ধারাবাহিক)|আল্টার্ড কার্বন]]*-এর দ্বিতীয় মৌসুমে আবির্ভূত হবেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৮-এ জন্ম
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আফ্রো-মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:জীবিত ব্যক্তি
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:জুলিয়ার্ড স্কুলের প্রাক্তন শিক্ষার্থী
বিষয়শ্রেণী:২০শ শতাব্দীর আফ্রিকান-মার্কিন অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর আফ্রিকান-মার্কিন অভিনেতা
হাজিগঞ্জ ডিগ্রী কলেজ

**হাজীগঞ্জ ডিগ্রী কলেজ** বাংলাদেশের চাঁদপুর জেলার একটি ঐতিহ্যবাহী শিক্ষাপ্রতিষ্ঠান।

## অনুষদ ও বিভাগসমূহ
এই শিক্ষা প্রতিষ্ঠানে ২ বছর মেয়াদী উচ্চ মাধ্যমিক শ্রেণী।

### উচ্চ মাধ্যমিক শ্রেণি

* মানবিক বিভাগ
* বিজ্ঞান বিভাগ
* ব্যবসায় শিক্ষা বিভাগ

## তথ্যসূত্র

বিষয়শ্রেণী:চাঁদপুর জেলার মহাবিদ্যালয়
মেহমুদা আলী শাহ

**মেহমুদা আহমেদ আলী শাহ** হলেন একজন ভারতীয় শিক্ষাবিদ ও সমাজকর্মী, যিনি শ্রীনগরের সরকারি নারী কলেজের প্রিন্সিপাল ছিলেন। তিনি ইন্দিরা গান্ধীর ঘনিষ্ঠ সহচর ছিলেন এবং কাশ্মীরি নারীদের মাঝে শিক্ষা ও নারী ক্ষমতায়ন নিয়ে কাজ করে গিয়েছেন।

## জীবনী
মেহমুদা আহমেদ আলী শাহ ১৯২০ সালে জন্মগ্রহণ করেন। তার বাবার নাম সৈয়দ আহমেদ আলী শাহ ও মায়ের নাম দুলহান বেগম। তার বাবা তৎকালীন দেশীয় রাজ্য কাশ্মীরের ফরেস্ট রেঞ্জ অফিসার ছিলেন। মেহমুদা আলী শাহ স্থানীয় মিশনারি বালিকা বিদ্যালয়ে (বর্তমান: ম্যালিনসন বালিকা বিদ্যালয়) দশম শ্রেণী পর্যন্ত পড়েছিলেন। তিনি  তার বাবা মায়ের একমাত্র কন্যাসন্তান। তার এক ভাই নাসের আহমেদ পরবর্তী জীবনে মেডিকেল কলেজ প্রিন্সিপ্যাল হয়েছিলে লন, আরেক ভাই সৈয়দ আহমেদ শাহ হয়েছিলেন ডেপুটি ইন্সপেক্টর জেনারেল এবং অন্য ভাই জমির আহমেদ হয়েছিলেন সেশন জাজ।

মেহমুদা আলী শাহ তৎকালীন ব্রিটিশ ভারতের লাহোরের পাঞ্জাব বিশ্ববিদ্যালয় থেকে বিএ, বিএড ও এমএ ডিগ্রি লাভ করেন। তিনি লাহোরের পাঞ্জাব বিশ্ববিদ্যালয় থেকে প্রথম নারী হিসেবে স্নাতকোত্তর ডিগ্রি লাভ করেন। তিনি যুক্তরাজ্যের লিডস থেকে স্নাতকোত্তর পরবর্তী ডিপ্লোমা কোর্সও করেছিলেন।

আল্লামা ইকবালের উপদেশে তিনি শ্রীনগর ফিরে আসেন এবং সেখানকার  মাইসুমার একটি বিদ্যালয়ে শিক্ষকতা শুরু করেন। পরবর্তীকালে কাশ্মীরের তৎকালীন মহারাজা বারামুল্লায় একটি বিদ্যালয় খুললে, তিনি সেখানে প্রধান শিক্ষিকা হিসেবে নিযুক্ত হন। তিনি ১৯৫৪ সালে শ্রীনগরের সরকারি নারী কলেজে যোগদানের পূর্বে সেখানে কর্মরত ছিলেন। তিনি প্রধান শিক্ষিকা ও অধ্যক্ষ থাকাকালীন সময়ে নারীদের মাঝে শিক্ষার প্রসারে কাজ করেছেন। এছাড়াও শ্রীনগরে দ্বিতীয় নারী কলেজ প্রতিষ্ঠায় কাজ করেছেন। তিনি তার কলেজে সহশিক্ষার প্রসারেও কাজ করেছেন। ১৯৭৫ সালে তিনি চাকরি ছেড়ে দেন এবং ইন্দিরা গান্ধীর প্রভাবে দিল্লিতে ভারতীয় জাতীয় কংগ্রেসের রাজনীতির সাথে যুক্ত হন। তিনি দলটির সেক্রেটারি হিসেবে দায়িত্ব পালন করেন। ১৯৮৪ সালে ইন্দিরা গান্ধীর মৃত্যুর পর তিনি জম্মু ও কাশ্মীরে ফিরে আসেন। তিনি দিল্লি থেকে ফিরে আসলেও দলে তার সদস্যপদ বহাল রেখেছিলেন। তিনি জম্মু ও কাশ্মীর বিধানসভার সদস্য হিসেবে ১৯৮৭ সাল থেকে ১৯৯০ সাল পর্যন্ত দায়িত্ব পালন করেন।

## সম্মাননা
ভারত সরকার ২০০৬ সালে ভারতের শিক্ষাক্ষেত্রে অবদান রাখার জন্য তাকে পদ্মশ্রী পুরস্কারে ভূষিত করে। ২০১২ সালে তার প্রাক্তন শিক্ষা প্রতিষ্ঠান ম্যালিনসন বালিকা বিদ্যালয় তাকে  *মোস্ট আউটস্ট্যান্ডিং স্টুডেন্ট অব দ্য সেঞ্চুরি* খেতাবে ভূষিত করে।

## মৃত্যু
মেহমুদা আহমেদ আলী নিজের ইচ্ছাতেই অবিবাহিতা ছিলেন। ২০১৪ সালের ১১ মার্চ তিনি মৃত্যুবরণ করেন। তার মৃত্যুর পর তাকে শ্রীনগরের মাল্টেং গোরস্তানে দাফন করা হয়।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:কাশ্মীরি রাজনীতিবিদ
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:ভারতীয় সমাজকর্মী
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:শ্রীনগরের ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:জম্মু ও কাশ্মীর বিধানসভার নারী সদস্য
মিশরীয় পাউন্ড

**মিশরীয় পাউন্ড** ( **' ; [[প্রতীক]]: **E£**, L.E. ; [[আইএসও ৪২১৭|কোড]]: **EGP**) হল [[মিশর|মিশরের]] মুদ্রা। ইহার ভগ্নাংশ হলো [[পিয়াস্ট্রি]] বা [[ইরশ্]] ( ; ''বহুবচন''  )  ও [[মিলিম]] ( &nbsp;; )। **পিয়াস্ট্রি** এর মূল্যমান— £১ সমান ১০০ pt. (পিয়াস্ট্রি) ও **মিলিম** এর মূল্যমান— £১ সমান ১,০০০ মিলিম।

মিশরীয় পাউন্ড প্রায়শই **LE** বা **L.E.** হিসাবে সংক্ষেপিত, যার অর্থ ''livre égyptienne'' ([[ফরাসি ভাষা]]য় মিশরীয় পাউন্ড)। ইন্টারনেটে সাধারণত **£E** বা **E£''' ব্যবহৃত হয়।

## ধাতব মুদ্রা

## কাগুজে মুদ্রা

## আরও দেখুন

## তথ্যসূত্র
 
## গ্রন্থপঞ্জি
* 
* 

## বহিঃসংযোগ

* মিশর কেন্দ্রীয় ব্যাংক
* মিশরের ঐতিহাসিক ও বর্তমান ব্যাংকনোট সমূহ
* মিশরীয় টাকা সম্পর্কে তথ্য

বিষয়শ্রেণী:আফ্রিকার মুদ্রা
বিষয়শ্রেণী:এশিয়ার মুদ্রা
বিষয়শ্রেণী:প্রচলিত মুদ্রা
বিষয়শ্রেণী:মিশরের অর্থনীতি
বিষয়শ্রেণী:১৮৩৪-এ প্রবর্তিত মুদ্রা
রেতনো মারসুদী

**রেতনো লেসতারি প্রিয়ানসারি মারসুদী** (জন্ম ২৭ নভেম্বর ১৯৬২) হচ্ছেন ইন্দোনেশিয়ার একজন রাষ্ট্রদূত এবং  বর্তমান মন্ত্রীসভায় ইন্দোনেশিয়ার পররাষ্ট্রমন্ত্রী হিসেবে দায়িত্ব পালন করছেন। তিনি এই পদে নিযুক্ত প্রথম মহিলা মন্ত্রী। ২০১২ থেকে ২০১৪ সাল পর্যন্ত তিনি নেদারল্যান্ডস -এ ইন্দোনেশিয়ার রাষ্ট্রদূত এবং ২০০৫ থেকে ২০০৮ সাল পর্যন্ত আইসল্যান্ড এবং নরওয়ে-এ ইন্দোনেশিয়ার রাষ্ট্রদূত হিসেবে নিযুক্ত ছিলেন।

## প্রারম্ভের জীবন
মারসুদী সামরাং-এ জন্মেগ্রহণ করেছেন, এসএমএ ৩ সামারাং থেকে তিনি স্নাতক হন এবং আন্তর্জাতিক সম্পর্কে তার পড়ালেখা অব্যাহত রাখেন এবং ১৯৮৫-এ , গাদজাহ মাদা বিশ্ববিদ্যালয় থেকে পাশ করেন। হ্যাগ ইউনিভার্সিটি অফ আপ্লাইড সাইন্স থেকে ইন্টারন্যাশনাল ইউরোপীয় আইন ও নীতিমালায় মাস্টার্স ডিগ্রি অর্জন করেনন এবং তারপর নেদারল্যান্ড ইনস্টিটিউট অফ ইন্টারন্যাশনাল রিলেশনস ক্লিংজেন্ডেল থেকে পররাষ্ট্র মন্ত্রণালয়ের প্রশিক্ষণ কর্মসূচি গ্রহণ করেন।

## কর্মজীবন
রেতনো বিশ্ববিদ্যালয়ের পরে পররাষ্ট্র মন্ত্রণালয়ে যোগ দেন। ১৯৯৭ থেকে ২০০১ এর মধ্যে, নেদারল্যান্ডসের হেগের ইন্দোনেশিয়ার দূতাবাসে মারসুদী অর্থনৈতিক বিষয়ক প্রথম সচিব হিসাবে দায়িত্ব পালন করেন। ২০০১-এ, তিনি ইউরোপ ও আমেরিকা বিষয়ক পরিচালক হিসাবে নিযুক্ত হন। ২০০৩ সালে মারসুদী পশ্চিম ইউরোপ বিষয়ক পরিচালক পদে উন্নীত হন।

২০০৫-এ, তিনি নরওয়ে এবং আইসল্যান্ড-এ ইন্দোনেশিয় রাষ্ট্রদূত নিযুক্ত হন। তার কর্মজীবনের সময়ে, তিনি ২০১১ সালের ডিসেম্বরে রয়্যাল নরওয়েজিয়ান অর্ডার অফ মেরিট ভূষিত হন, প্রথম ইন্দোনেশিয়ান হিসেবে তিনি এই পুরস্কার লাভ করেন। তিনি অল্প সময়ের মধ্যে ওসলো বিশ্ববিদ্যালয়-এর মানবাধিকার বিষয়ে গবেষণা করেছিলেন। মারসুদি জাকার্তা ফিরে এসে ইউরোপীয় ও আমেরিকান বিষয়ক মহাপরিচালক নিযুক্ত হন।

২০১২ সালে নেদারল্যান্ডসে ইন্দোনেশিয়ার রাষ্ট্রদূত হিসেবে মারসুদীকে নিযুক্ত করা হয়। তিনি ইইউ, এএসইএম, এবং ফোরাম অফ ইস্ট এশিয়া-ল্যাটিন আমেরিকা কোঅপারেশন -এর বিভিন্ন বহুপাক্ষিক ও দ্বিপক্ষীয় আলোচনা পরিচালনা করেছেন। ২৭ অক্টোবর ২০১৪-এ, ইন্দোনেশিয়ার রাষ্ট্রপতি জোকো উইদোদো তাকে মন্ত্রীসভায় পররাষ্ট্র মন্ত্রী হিসেবে নিয়োগ দেন।

## সম্মননা
*  গ্র্যান্ড ক্রস অফ দ্য রয়েল নরওয়েজিয়ান অর্ডার অফ মেরিট (২০১১)
*  গ্র্যান্ড ক্রস অফ অর্ডার অফ দৌ সান অফ পেরু(২০১৮)

## তথ্যসূত্র

## বহিঃসংযোগ

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্দোনেশিয়ার পররাষ্ট্রমন্ত্রী
বিষয়শ্রেণী:নেদারল্যান্ডসে ইন্দোনেশিয়ার রাষ্ট্রদূত
বিষয়শ্রেণী:আইসল্যান্ডে ইন্দোনেশিয়ার রাষ্ট্রদূত
বিষয়শ্রেণী:নরওয়েতে ইন্দোনেশিয়ার রাষ্ট্রদূত
বিষয়শ্রেণী:নারী পররাষ্ট্রমন্ত্রী
বিষয়শ্রেণী:ইন্দোনেশীয় নারী কূটনীতিবিদ
বিষয়শ্রেণী:ইন্দোনেশিয়ার নারী মন্ত্রী
বিষয়শ্রেণী:গাদজাহ মাদা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী রাষ্ট্রদূত
বিষয়শ্রেণী:জাভানীয় ব্যক্তি
বিষয়শ্রেণী:সেমারাং-এর ব্যক্তি
বিষয়শ্রেণী:ইন্দোনেশীয় মুসলিম
অ্যান্ড হু উইল মেক দ্য চাপাতিজ?

**অ্যান্ড হু উইল মেক দ্য চাপাতিজ?** হল ১৯৯৮ সালে প্রকাশিত একটি বই, যা ভারতের মহারাষ্ট্র রাজ্যের বারোটি নারী পঞ্চায়েতকে উপজীব্য করে লিখিত হয়েছে। বইটির লিখিত হয়েছে মীনাক্ষা শেদ্দে, শর্মিলা জোশি ও বিশাখা দত্তের প্রতিবেদনের উপর ভিত্তি করে। বিশাখা দত্ত নিজে বইটি সম্পাদনা করেছেন। বইটির দ্বিতীয় সংস্করণ ২০০১ সালে প্রকাশিত হয়। বইটিকে ভারতীয় গ্রাম্য রাজনীতিতে নারীদের অংশগ্রহণের বিশদ বিবরণ বলে বলা হয়ে থাকে।

## বিষয়বস্তু
বইটিতে ভারতের ৯ টি গ্রামের ১২ টি পঞ্চায়েতের সদস্য হিসেবে কাজ করা নারীদের সাক্ষাৎকার অন্তর্ভুক্ত করা হয়েছে। সে সব পঞ্চায়েতগুলো বিভিন্ন সময়ে যাত্রা শুরু করেছিল (এসব পঞ্চায়েতের অধিকাংশই বর্তমানে আর চালু নেই)। বইটিতে স্থানীয় সরকারে নারীদের অংশগ্রহণ ও অংশগ্রহণের প্রভাবে তাদের জীবনে আসা পরিবর্তনের কাহিনি বর্ণিত আছে।

১২ টি পঞ্চায়েতের মাঝে সবচেয়ে প্রাচীন হল পুনের নিম্বুত গ্রামের এক পঞ্চায়েত। ১৯৬৩ সাল থেকে ১৯৬৮ সাল পর্যন্ত বইটি সেই পঞ্চায়েতে নারীদের অংশগ্রহণের কথা বর্ণিত আছে বইটিতে, যখন ভারতীয় পঞ্চায়েতে নারীদের জন্য সংরক্ষিত আসন ছিল না। আবার, বইটিতে বই প্রকাশকালীন সময়ে সচল থাকা ব্রহ্মনগর ও ভেন্দে খুর্দ গ্রামের পঞ্চায়েতে নারীদের অংশগ্রহণের কথা বর্ণিত আছে।

## পুরস্কার
২০০৮ সালে বইটি হোখস্টাডট পুরস্কারে ভূষিত হয়।

## তথ্যসূত্র

বিষয়শ্রেণী:রাজনৈতিক বই
বিষয়শ্রেণী:নারী সম্পর্কিত বই
বিষয়শ্রেণী:ভারতীয় অ-কল্পকাহিনী বই
বিষয়শ্রেণী:রাজনীতিতে ভারতীয় নারী
বিষয়শ্রেণী:২০শ শতাব্দীর ভারতীয় বই
শুভ্রা মুখোপাধ্যায়

**শুভ্রা মুখোপাধ্যায়** বা **শুভ্রা মুখার্জি** (১৯৪০-২০১৫) হলেন ভারতের সাবেক ফার্স্ট লেডি, যিনি ২০১২ সাল থেকে ২০১৫ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন।

## জীবনী
শুভ্রা মুখার্জি ১৯৪০ সালের ১৭ সেপ্টেম্বরে ব্রিটিশ ভারতের যশোর জেলায় (বর্তমানে বাংলাদেশের নড়াইল জেলায়) জন্মগ্রহণ করেন। দশ বছর বয়সে তিনি কলকাতায় পাড়ি জমান। ১৯৫৭ সালের ১৩ জুলাই তিনি প্রণব মুখার্জির সাথে বিবাহবন্ধনে আবদ্ধ হন। তাদের দুই ছেলে ও এক মেয়ে আছে।

শুভ্রা মুখার্জি ইতিহাস ও রাষ্ট্রবিজ্ঞানের উপর দুবার স্নাতকোত্তর ডিগ্রি অর্জন করেন। সত্তরের দশকের শুরুর দিকে তিনি পশ্চিম মেদিনীপুরে ইতিহাস ও ইংরেজি ব্যাকরণ পড়াতেন।

শুভ্রা মুখার্জি রবীন্দ্রসঙ্গীত গাইতেন। তিনি ভারত ও ভারতের বাইরের বিভিন্ন দেশে তার নৃত্যনাট্য পরিবেশন করেছেন। তিনি গীতাঞ্জলি গোষ্ঠীর সদস্য ছিলেন, যার উদ্দেশ্য ছিল  রবীন্দ্রনাথ ঠাকুরের দর্শন সঙ্গীত ও নৃত্যের মাধ্যমে ছড়িয়ে দেওয়া। দলটি তালকাটোরা রোডে তার বাসায় অনুশীলন করত। তার থেকে তার গুণ তার মেয়ে শর্মিষ্ঠা মুখার্জির মাঝেও গিয়েছে। তিনি মাঝে মাঝে তার মেয়ের সাথে নৃত্য পরিবেশন করতেন। শুভ্রা মুখার্জি একজন চিত্রশিল্পীও ছিলেন যিনি একক ও দলীয় চিত্র প্রদর্শনীতে অংশ নিয়েছেন।

শুভ্রা মুখার্জি ইন্দিরা গান্ধীকে নিয়ে  *চোখের আলোয়* নামের একটি বই রচনা করেছেন। এছাড়াও, তার চীনভ্রমণ নিয়ে তিনি *চেনা অচেনায় চীন* শিরোনামের একটি বই রচনা করেন। তিনি কুমার শানুকে সহায়তা করতেন এবং তার বিভিন্ন রবীন্দ্রসঙ্গীত ও ভজন অ্যালবাম প্রকাশ করেছেন।

## মৃত্যু
শুভ্রা মুখার্জি ২০১৫ সালের ১৮ আগস্ট ৭৪ বছর বয়সে নয়াদিল্লির এক হাসপাতালে মৃত্যুবরণ করেন। তিনি শ্বাসযন্ত্রের সমস্যায় ভুগছিলেন এবং হৃদযন্ত্রের সমস্যায় হাসপাতালে ভর্তি হয়েছিলেন।

ভারতের প্রধানমন্ত্রী নরেন্দ্র মোদি তার মৃত্যুর পর বলেছিলেন,
"... (তিনি) শিল্প, সংস্কৃতি ও সঙ্গীত প্রেমী হিসেবে সর্বদা স্মরিত হবেন। তার ব্যক্তিত্ব যে কাউকে আকর্ষণ করত।" শুভ্রা মুখার্জির সুহৃদ, বাংলাদেশের প্রধানমন্ত্রী শেখ হাসিনা তার শেষকৃত্য অনুষ্ঠানে যোগ দিয়েছিলেন। শেখ হাসিনা তার সম্পর্কে বলেন,  "তার মৃত্যুতে বাংলাদেশ একজন ভালো বন্ধু ও শুভাকাঙ্ক্ষী হারাল।"

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:জাতীয় নেতাদের দাম্পত্য সঙ্গী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:কলকাতার সঙ্গীতশিল্পী
বিষয়শ্রেণী:ভারতের ফার্স্ট লেডি ও জেন্টলম্যান
বিষয়শ্রেণী:নড়াইল জেলার ব্যক্তি
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:কলকাতার রাজনীতিবিদ
নাফসিয়া মবি

**এন্ডি নাফসিয়া ওয়ালিনোনো মবি** (জন্ম ১৪ জুলাই ১৯৪০) হচ্ছেন একজন ইন্দোনেশিয়ার রাজনীতিবিদ এবং চিকিৎসক। তিনি ১৪ জুন ২০১২ থেকে ২০ অক্টোবর ২০১৪ পর্যন্ত ইন্দোনেশিয়ার প্রজাতন্ত্রের স্বাস্থ্য মন্ত্রী হিসেবে দায়িত্ব পালন করেন। ডাঃ মবি বর্তমানে এশিয়া প্যাসিফিক লিডার ম্যালেরিয়া অ্যালায়েন্স-এর (এপিএলএমএ) নেতাদের দূত হিসাবে কাজ করছেন।

## কর্মজীবন
নাফসিয়া মবি হচ্ছেন একজন শিশু বিশেষজ্ঞ যিনি ১৯৯০ সালে বেলজিয়ামের ট্রপিক্যাল মেডিসিন এন্টওয়ার্প ইনস্টিটিউটের জনস্বাস্থ্যের উপর মাস্টার্স ডিগ্রী লাভ করেন। এবং ১৯৯০-১৯৯১ সালে মার্কিন যুক্তরাষ্ট্রের ক্যামব্রিজের হার্ভার্ড বিশ্ববিদ্যালয়ে আন্তর্জাতিক স্বাস্থ্যের টাকেমি প্রোগ্রামের গবেষক হয়ে ওঠেন। ১৯৭৮ সালে স্বাস্থ্য খাতে মবি জড়িত হন, তিনি এবং তার স্বামী, আলয়েসিয়াস বেনেডিক্টাস মবি যিনি পূর্ব নুসা টেঙ্গারার গভর্নর হিসাবে দায়িত্ব পালন করেন, সেখানের জনগণের স্বাস্থ্য ও কল্যাণে কাজ করেন।

তিনি এইআইভি/এইডস এর ব্যাপক প্রচারের কারণে পরিচিত। ২০০৪ সালে "সেনানি কমিটমেন্ট" প্রতিষ্ঠা করেন যেটি এডস প্রতিরোধের জন্য সরকারের একটি মাইলফলক প্রতিশ্রুতি হয়ে ওঠে। তিনি মানবাধিকারের ক্ষেত্রে সক্রিয়ভাবে জড়িত থাকার জন্য পরিচিত এবং জাতিসংঘের শিশু অধিকার কমিটির প্রধান ছিলেন। সরকারে, ১৯৮২-১৯৮৭ সালে তিনি পিপলস কনসালটেন্ট অ্যাসেম্বলি-এর সদস্য ছিলেন। ২০০৬ সাল থেকে, নাফসিয়া জাতীয় এইডস কমিশনের নির্বাহী সচিব এবং নারীর জাতীয় কমিশনের ভাইস চেয়ারম্যান হিসাবে দায়িত্ব পালন করেন।

জুন ১৩, ২০১২-এ, মবি রাষ্ট্রপতি সুসিলো বামবাং ইয়ুধনো কর্তৃক স্বাস্থ্য মন্ত্রী নিযুক্ত হন, মে ২, ২০১২-এ পূর্বের মন্ত্রী এন্ডং রাহায়ু সিদ্দীনিংহিস ফুসফুসের ক্যান্সারে মারা যাওয়ার পর। তার নিয়োগের পর থেকে এই মন্ত্রণালয়টি নারী মন্ত্রীদের দ্বারা পরপর পরিচালিত হচ্ছে। মবি সবচেয়ে বেশি বয়সে মন্ত্রণালয় পরিচালনা করেছেন, ৭১ বছর বয়সেও স্বাস্থ্য মন্ত্রী ছিলেন।

## তথ্যসূত্র

## বহিঃসংযোগ
* Ministry of Health, Republic of Indonesia https://web.archive.org/web/20130831214352/http://www.depkes.go.id/en/

বিষয়শ্রেণী:১৯৪০-এ জন্ম
বিষয়শ্রেণী:Politicians from South Sulawesi
বিষয়শ্রেণী:Government ministers of Indonesia
বিষয়শ্রেণী:Indonesian pediatricians
বিষয়শ্রেণী:Women in Jakarta politics
বিষয়শ্রেণী:ইন্দোনেশিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:Health ministers of Indonesia
বিষয়শ্রেণী:Indonesian Roman Catholics
বিষয়শ্রেণী:এইচআইভি/এইডস কর্মী
বিষয়শ্রেণী:জীবিত ব্যক্তি
বিষয়শ্রেণী:Women government ministers of Indonesia
বিষয়শ্রেণী:Women physicians
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:১৯৪১-এ জন্ম
বিষয়শ্রেণী:ইন্দোনেশীয় রোমান ক্যাথলিক
বিষয়শ্রেণী:ইসলাম থেকে রোমান ক্যাথলিক ধর্মে ধর্মান্তরিত
বিষয়শ্রেণী:ইন্দোনেশীয় প্রাক্তন মুসলিম
বিষয়শ্রেণী:২১শ শতাব্দীর ইন্দোনেশীয় নারী রাজনীতিবিদ
বিষয়শ্রেণী:২১শ শতাব্দীর ইন্দোনেশীয় রাজনীতিবিদ
বিষয়শ্রেণী:ইন্দোনেশিয়ার নারী মন্ত্রী
বিষয়শ্রেণী:ইন্দোনেশিয়ার মন্ত্রী
ঊষা নারায়ণন

**ঊষা নারায়ণ** (জন্ম **তিন্ত তিন্ত**, ) হলেন ভারতের সাবেক ফার্স্ট লেডি, যিনি ১৯৯৭ সাল থেকে ২০০২ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি নারীদের উন্নয়নে কাজ করেছেন।

## জীবনী
তিনি ১৯২৩ সালে বার্মার ইয়ামেথিনে ১৯২৩ সালে জন্মগ্রহণ করেন। তিনি রেঙ্গুন বিশ্ববিদ্যালয় থেকে স্নাতক হয়েছেন। তারপর, তিনি বর্মী ভাষা ও সাহিত্যের প্রভাষক হিসেবে যাত্রা শুরু করেন। তিনি এরপর দিল্লি থেকে স্নাতকোত্তর ডিগ্রি লাভ করেন।

রেঙ্গুনে থাকাকালীন সময়ে কে. আর. নারায়ণনের সাথে তার পরিচয় হয়। তার ১৯৫১ সালের ৮ জুন বিবাহবন্ধনে আবদ্ধ হন। তাদের বিয়েতে ভারতের তৎকালীন প্রধানমন্ত্রী জওহরলাল নেহেরুর অনুমতি লেগেছিল কেননা, কে. আর. নারায়ণন তখন ইন্ডিয়ান ফরেন সার্ভিসে কর্মরত ছিলেন আর তিন্ত তিন্ত ছিলেন বিদেশিনী। বিয়ের পর তিনি তার নাম পরিবর্তন করে 'ঊষা নারায়ণন' রাখেন ও ভারতীয় নাগরিকত্ব গ্রহণ করেন।

তাদের চিত্রা নারায়ণন ও অমৃতা নারায়ণ নামে দুই মেয়ে ছিল। চিত্রা নারায়ণন সুইজারল্যান্ড, লিশটেনস্টাইন ও দ্য হলি সিতে ভারতীয় রাষ্ট্রদূত হিসেবে দায়িত্ব পালন করেছেন।

## মৃত্যু
২০০৮ সালের ২৪ জানুয়ারি তিনি দিল্লির একটি হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:জাতীয় নেতাদের দাম্পত্য সঙ্গী
বিষয়শ্রেণী:বর্মী বংশোদ্ভূত ভারতীয় ব্যক্তি
বিষয়শ্রেণী:১৯২২-এ জন্ম
বিষয়শ্রেণী:ভারতের ফার্স্ট লেডি ও জেন্টলম্যান
বিষয়শ্রেণী:ইয়াংগুন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সমাজকর্মী
বিষয়শ্রেণী:ভারতীয় নারী অনুবাদক
বিষয়শ্রেণী:ভারতে বার্মিজ অভিবাসী
বিষয়শ্রেণী:ভারতের নাগরিকীকৃত নাগরিক
ক্যাটরিন আবেল

**ক্যাটরিন লুইস আবেল** (জন্ম ২৮ জুন ১৯৯০) ডেনমার্ক মহিলা ফুটবল দলের গোলরক্ষক যিনি ডেনমার্কের এলিট বিভাগের ব্রোন্ডি আইএফ দলের হয়ে খেলেন। ২০১৫ সালে, তিনি ডেনমার্কের জাতীয় মহিলা দলের জন্য তার প্রথম কাপ জিতেন।

## ক্লাব ক্যারিয়ার
ভার্দে আইএফ এর হয়ে সব ধরনে প্রতিযোগিতায় হাবল ৭৮টি ম্যাচ খেলেছেন। তিনি তাসট্রুপ এফসি যোগ দিয়েছেলেন, কিন্তু ক্লাবটি ২০১৩ সালের ডিসেম্বরে এলিট ডিভিশন থেকে দলটি বের হয়ে গেলে তিনি মুক্ত হয়ে যান। জানুয়ারী ২০১৪ এ হাবল ব্রেন্ড্বি আইএফ-এর সাথে প্রশিক্ষণ শুরু করেন এবং ক্লাবের সাথে এক বছরের চুক্তিতে সম্মত হন।
## আন্তর্জাতিক ক্যারিয়ার
উয়েফা উইমেন ইউরো ২০১৩ এ জাতীয় দলের হয়ে খেলার জন্য আবেলকে আমন্ত্রণ জানানো হয়। ২০১৫ সালের জানুয়ারিতে ডেনমার্কের হয়ে তার আন্তর্জাতিক ফুটবলে অভিষেক ঘটে, তুরস্কের বেল্কে নিউজিল্যান্ডের বিপক্ষে ম্যাচের দ্বিতীয়ার্ধে খেলতে নামেন তিন এবং ম্যাচে তারা  ৩-২ গোলে পরাজিত হন।

## তথ্যসূত্র

## বহিঃসংযোগ
*Profile at Danish Football Association 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডেনীয় নারী ফুটবলার
বিষয়শ্রেণী:নারী ফুটবল গোলরক্ষক
বেগম আবিদা আহমেদ

**বেগম আবিদা আহমেদ** (১৭ জুলাই ১৯২৩ – ৭ ডিসেম্বর ২০০৩) হলেন একজন ভারতীয় রাজনীতিবিদ যিনি ১৯৭৪ সাল থেকে ১৯৭৭ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি ভারতের পঞ্চম রাষ্ট্রপতি ফখরুদ্দিন আলি আহমেদের স্ত্রী। তিনি ১৯৮০ ও ১৯৮৪ সালে উত্তরপ্রদেশের বারেইলি থেকে লোকসভা সদস্য নির্বাচিত হয়েছিলেন।

## জীবনী
বেগম আবিদা আহমেদ ১৯২৩ সালের ১৭ জুলাই জন্মগ্রহণ করেন। তিনি আলিগড় মহিলা কলেজ ও আলিগড় মুসলিম বিশ্ববিদ্যালয়ে পড়াশোনা করেছেন।

তিনি গডস গ্রেস স্কুল প্রতিষ্ঠা করেছেন। ১৯৭৪ সালে তিনি হামসাব নাট্যদল নামের একটি উর্দু নাট্যদল প্রতিষ্ঠা করেন। তিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুবার উত্তরপ্রদেশের বারেইলি থেকে ভারতীয় জাতীয় কংগ্রেসের মনোনয়নে লোকসভা সদস্য নির্বাচিত হয়েছিলেন।

## মৃত্যু
বেগম আবিদা আহমেদ ২০০৩ সালের ডিসেম্বর মাসের ৭ তারিখে মৃত্যুবরণ করেন। মৃত্যুকালে তার বয়স হয়েছিল আশি বছর।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:সপ্তম লোকসভার সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতের ফার্স্ট লেডি ও জেন্টলম্যান
বিষয়শ্রেণী:বেরেলির ব্যক্তি
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:বদায়ূঁ জেলার ব্যক্তি
প্রেরণাদায়ী বক্তা

[থাম্ব|সেমিনারে [টনি রবিনস]]
একজন **প্রেরণাদায়ী** বা **অনুপ্রেরণাদায়ী বক্তা** () যিনি দর্শকদের অনুপ্রাণিত করার উদ্দ্যেশ্যে বক্তব্য প্রদান করেন। প্রেরণাদায়ী বক্তারা দর্শকদের জীবনকে অনুপ্রাণিত করার জন্য বিভিন্ন চ্যালেঞ্জ বা পদক্ষেপ দিয়ে থাকেন। প্রেরণামূলক বক্তব্য জনপ্রিয়ভাবে **পেপ টক** হিসাবে পরিচিত।

প্রেরণাদায়ী বক্তারা বিদ্যালয়, কলেজ, উপাসনালয়, সংস্থা, কর্পোরেশন, সরকারী সংস্থা, সম্মেলন, বিজ্ঞাপণ, শীর্ষ সম্মেলন, সম্প্রদায় সংগঠন এবং অনুরূপ পরিবেশে বক্তৃতা দিতে পারেন।

## শুরুর দিকের অনুপ্রেরণাদায়ী বক্তা
রাল্ফ ওয়াল্ডো এমারসন (১৮০৩-১৮৮২) একজন আমেরিকান প্রাবন্ধিক, কবি এবং দার্শনিক। তার বিপ্লবী কাজ হিসাবে বিবেচিত হওয়ার জন্য কৃতিত্বের প্রথম পরিচিত অনুপ্রেরণামূলক বক্তাদের মধ্যে তিনি হলেন একজন।

## কৌশল ও তত্ত্ব
লোকজনের বাহ্যিকভাবে অনুপ্রেরণাদায়ী বক্তাদের দরকারের ব্যাপারে দুইটি প্রধান তত্ত্ব রয়েছে। প্রথমটি বিষয়বস্তু তত্ত্বের সাথে ও দ্বিতীয়টি প্রক্রিয়া তত্ত্বের সাথে সম্পর্কিত। এই তত্ত্বগুলো কারণ হিসাবে একজন অনুপ্রেরণাদায়ী বক্তা খোঁজার ব্যাপারে পরামর্শ দেয়।

বিষয়বস্তু তত্ত্বগুলো বিভিন্ন দার্শনিকদের দ্বারা তৈরি করা হয়েছিল, যেমন আব্রাহাম মাসলো, ক্লেটন অ্যাল্ডারফার, ফ্রেডরিক হার্জবার্গ এবং ডেভিড ম্যাকক্লেল্যান্ড। তারা অভ্যন্তরীণ কাজের উপর মনঃসংযোগ করে এবং একজন ব্যক্তির কথা চিন্তা করে এবং কী শক্তি জোগাবে, আচরণ বন্ধ করবে এবং দীর্ঘমেয়াদী প্রয়োজনের জন্য তা ধরে রাখবে। এই তত্ত্বগুলো স্বীকার করে যে প্রতিটি ব্যক্তি অনন্য এবং তাদের অনুপ্রাণিত করার জন্য তাদের বিভিন্ন প্রয়োজন রয়েছে।

প্রক্রিয়া তত্ত্বগুলো বোঝার এবং বিশ্লেষণের উপর ফোকাস করে যে কীভাবে বিভিন্ন কারণ মানুষের আচরণকে প্রভাবিত করে। তারা দেখেন কী মানুষকে অনুপ্রাণিত করে, কী তাদের কার্যভার থেকে বিরত রাখতে পারে এবং কীভাবে তাদের আচরণ দীর্ঘমেয়াদে স্থায়ী করা যায়। ভিক্টর ভ্রুম, বিএফ স্কিনার, রুথ কানফার এবং অ্যালবার্ট বান্দুরা দ্বারা প্রবর্তিত এই ধারণাটি ব্যাখ্যা করে যে লোকেরা যে পুরস্কার এবং ক্ষতিপূরণ পাওয়ার আশা করে তার উপর ভিত্তি করে শিখে এবং সিদ্ধান্ত নেয়।

বক্তারা মানুষের নিজের উপর যে সীমাবদ্ধতা রাখে তার উপর মনঃসংযোগ করার পরিবর্তে জীবনের ইতিবাচক ফলাফল এবং সুযোগগুলোকে দৃষ্টিগোচর করতে লক্ষ্য করে। তারা নেতিবাচক শব্দের পরিবর্তে উৎসাহজনক শব্দ ব্যবহার করে এবং অনন্য মৌখিক এবং অ-মৌখিক সংকেত প্রদান করে। তাদের ভঙ্গি, চোখের যোগাযোগ, শারীরিক ভাষা, মুখের অভিব্যক্তি এবং উপযুক্ত পোশাকের মাধ্যমে তারা শব্দ ছাড়াই দর্শকদের সাথে জড়িত। তারা তাদের বার্তায় আবেগকে জোর দেওয়া এবং বোঝানোর জন্য তাদের কন্ঠস্বর, বক্তৃতার ধরন, উচ্চারণ এবং মাত্রা পরিবর্তন করে।

## তথ্যসূত্র

বিষয়শ্রেণী:প্রেরণাদায়ী বক্তা
বিষয়শ্রেণী:জনপ্রিয় মনোবিদ্যা
গ্রীক লেখিকাদের তালিকা

এটি গ্রীসে জন্মগ্রহণকারী **নারী লেখিকাদের তালিকা** অথবা এই লেখিকাদের সেই দেশের সাথে ঘনিষ্ঠভাবে সম্পর্ক রয়েছে।

## তালিকা

* আঙ্গিনা এনিনিয়াস (১৮৩৮-১৮৯২), কবি 
* এলি আলেক্সিও (১৮৯৪-১৯৮৮), উপন্যাসিক, ছোট গল্প লেখিকা, নাট্যকার, সাংবাদিক 
* লোলা আনাগোস্টাকি (জন্ম ১৯৩০), নাট্যকার 
* মারি অ্যাসপিটি (১৯০৯-২০০০), করফিউট লেখিকা, নাট্যকার, কবি, প্রকাশক, ইংরেজি এবং গ্রিক ভাষায় লেখা
* ওলগা ব্রাউমাস (জন্ম ১৯৪৯), ইংরেজি-ভাষা কবি, যুক্তরাষ্ট্রে বসবাস করছেন
* পেনেলোপ ডেল্টা (১৮৭৪-১৯৪১), উপন্যাসিক, শিশু লেখিকা 
* কনস্ট্যান্স দিমা (জন্ম ১৯৪৮), কবি, ঔপন্যাসিক, লেখিকা, কখনও কখনও ফরাসিতে লিখেন 
* কিকি ডিমৌলা (জন্ম ১৯৩১), কবি 
* মারো ডক্কা (জন্ম ১৯৪৭), উপন্যাসিক, ছোট গল্প লেখিকা, নাট্যকার, স্মৃতিকথাবিদ
* জাস্টিন ফ্রাংগৌলি-অরগরিস (জন্ম ১৯৫৯), সাংবাদিক, অ-কথাসাহিত্য লেখিকা, কানাডা বসবাস করছেন
* রিয়া গ্যালানাকি (জন্ম ১৯৪৭), ঔপন্যাসিক 
* ইভি গকোতজারিডিস, ইতিহাসবেত্তা, *আইরিশ ইতিহাসের বিচারের* লেখিকা (২০০৭) 
* কাতারিনা গোগু (১৯৪০-১৯৯৩), কবি, অভিনেত্রী 
* তাতিয়ানা গ্রিটসি-মিলিয়েক্স ( ১৯২০-২০০৫ ), উপন্যাসিক, সাংবাদিক
* আরিয়ানানা হাফিংটন (জন্ম ১৯৫০), গ্রিক জন্মগ্রহণকারী লেখিকা, কলামিস্ট, *[[দ্য হাফিংটন পোস্ট|হাফিংটন পোস্টের]]* প্রতিষ্ঠাতা
* মার্গারিতা কারপানোউ (১৯৪৬-২০০৮), উপন্যাসিক 
* আইওনা কার্তিয়ানিয়ান (জন্ম ১৯৫২), উপন্যাসিক, কবি, ছোট গল্প লেখিকা, চিত্রনাট্যকার 
* আন্না কম্নেনে (১০৮৩-১১৫৩), গ্রিক রাজকুমারী, জীবনীসংক্রান্ত লেখিকা
* মারিয়া লেনা (জন্ম ১৯৪৭), ব্যাপক অনুবাদক কবি, সমালোচক, অনুবাদক 
* এঞ্জেলিকি লাইও (১৯৪১-২০০৮), বাইজেন্টিস্ট ইতিহাসবেত্তা
* জেনি মস্তোরাকি (জন্ম ১৯৪৯), কবি, অনুবাদক 
* মেলিনো (দ্বিতীয় শতাব্দীর বিসিই), গীতিকার কবি 
* অ্যান্টিগোন মেটাক্স-ক্রোনেটার (১৯০৫-১৯ ৭২), শিশু লেখিকা 
* রেনা মোলোহো (জন্ম ১৯৪৬), ইতিহাসবেত্তা, গ্রীক ইহুদি ইতিহাসে কাজ করেন 
* ডাউলা মৌরিকি (১৯৩৪-১৯৯১), শিল্প ইতিহাসবেত্তা
* কটিনা পাপা (১৯০৩-১৯৫৯), কবি, উপন্যাসিক 
* মারিয়া পলিডৌরি (১৯০২-১৯৩০), কবি
* জর্জেস সারি (১৯২৫-২০১২), উপন্যাসিক, শিশু লেখিকা, অভিনেত্রী 
* মাতিল্ড সেরাও (১৮৫৬-১৯২৭), গ্রিক জন্মগ্রহণকারী ইতালীয় সাংবাদিক, ঔপন্যাসিক 
* দিদি সোরিরিউ (১৯০৯-২০০৪), উপন্যাসিক, সাংবাদিক, নাট্যকার 
* এলিসাভেত স্পাথারি, প্রত্নতত্ত্ববিদ, লেখিকা
* উইকি থিওডোরাপোলৌ (জন্ম ১৯৫৮), সাংবাদিক, উপন্যাসিক, অ-কথাসাহিত্য লেখিকা 
* আল্কিস থ্রিলোস, ইলেনী অরানির কলামের নাম (১৮৯৬-১৯৭১), সাহিত্য সমালোচক, অ-কথাসাহিত্য লেখিকা 
* সোতি ট্রায়ান্টাফিলো (জন্ম ১৯৫৭), ছোট গল্প লেখিকা, উপন্যাসিক, লেখিকা, অনুবাদক 
* ভাসিয়া তাজানাকারি (জন্ম ১৯৮০), উপন্যাসিক, অনুবাদক
* হেলেন ভ্লাছস (১৯১১-১৯৯৫), প্রশংসিত সাংবাদিক, সংবাদপত্র প্রকাশক, আত্মজীবনী
* ইয়েভানা (জন্ম ১৯৪০), কবি, উপন্যাসিক, গান লেখিকা, গায়ক
* আল্কি জিই (জন্ম ১৯২৫), উপন্যাসিক, শিশু লেখিকা 
* জিরান্না জেতেলি (জন্ম ১ ৯ ৫১), উপন্যাসিক, ছোট গল্প লেখিকা, অস্পষ্ট লেখিকা

## তথ্যসূত্র
ঝর্ণা দাস

**ঝর্ণা দাস** একজন ভারতীয় রাজনীতিবিদ। তিনি ২০১০ থেকে ২০২২ পর্যন্ত ভারতের কমিউনিস্ট পার্টি (মার্ক্সবাদী) এর মনোনীত ত্রিপুরা থেকে রাজ্যসভার সদস্য হিসেবে দায়িত্ব পালন করেছেন।

## রাজনীতি
তিনি ২০১০ সালের মার্চে বিনা প্রতিদ্বন্দ্বীতায় নির্বাচিত হন। ঝর্ণা রাজ্যসভায় নির্বাচিত হওয়ার আগে সিপিআই ত্রিপুরা রাজ্য কমিটির সদস্য ছিলেন। রাজ্য সমাজকল্যাণ বোর্ডের চেয়ারপার্সনের দায়িত্ব পালন করেন। ঝর্ণা দাস ত্রিপুরা রাজ্যসভা থেকে নির্বাচিত প্রথম দলিত এবং ২য় নারী সদস্য হিসেবে নির্বাচিত হন।

২০১৬ সালের ২১ মার্চে ঝর্ণা দাস বৈদ্য ত্রিপুরা থেকে রাজ্যসভা নির্বাচনে ৪৯ ভোট পেয়ে কংগ্রেস প্রার্থী জ্যোতির্ময় নাথকে পরাজিত করেন, যিনি মাত্র ১০ টি ভোট লাভ করেন। ঝর্ণা দাস এর ফলে ২য় বারের মত রাজ্যসভার সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ত্রিপুরার রাজ্যসভা সদস্য
বিষয়শ্রেণী:গোমতী জেলার ব্যক্তি
বিষয়শ্রেণী:রাজ্যসভার নারী সদস্য
বিষয়শ্রেণী:ত্রিপুরার রাজনীতিতে নারী
বিষয়শ্রেণী:২১শ শতাব্দীর ভারতীয় নারী রাজনীতিবিদ
সোনাদা

**সোনাদা** দেশের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷

## ভৌগোলিক অবস্থান
সোনাদা  এ অবস্থিত৷

নগরটি দার্জিলিং জেলাসদর হইতে ১৭&nbsp;কিলোমিটার, কার্শিয়াং হইতে ১৬&nbsp;কিলোমিটার, মিরিক হইতে ২৩&nbsp;কিলোমিটার, ঘুম হইতে ৮&nbsp;কিলোমিটার, মংপু হইতে ৮&nbsp;কিলোমিটার ও তাকদহ হইতে ১১&nbsp;কিলোমিটার দূরে অবস্থিত৷ এটি শিলিগুড়ির সাথে দার্জিলিঙের সংযোগ স্থাপন করা ১১০ নং জাতীয় সড়কের ওপর অবস্থিত৷
 
বাদামতাম চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সোনাদা থানার অন্তর্গত৷

## জনতত্ত্ব
২০১১ খ্রিষ্টাব্দের ভারতের জনগণনা অনুসারে সোনাদা খাসমহল জনগণনা নগরের জনসংখ্যা ১১৬৩৫ জন, যার মধ্যে ৫৭৯৩ জন পুরুষ ও ৫৮৪২ জন নারী৷ প্রতি হাজার পুরুষে ১০০৮ জন নারী৷ ৬ বছর অনুর্দ্ধ ৮৬১ জন শিশু, যা সমগ্র জনসংখ্যার ৭.৪০ %৷ ৬ বছরোর্দ্ধ জনসংখ্যার ৮৮.০১% অর্থাৎ ৯৪৮২ জন সাক্ষর৷

## ভাষা ও ধর্ম

### ভাষা
অধিকাংশ লোকজনই নেপালি ভাষায় কথা বলেন৷ নগরের অনেকেই বাংলায় স্বাচ্ছন্দ্য৷

### ধর্ম

জনগণনা নগরটিতে ৫৭৯৫ জন হিন্দু, ২৩৬ জন মুসলিম, ৫৪৭ জন খ্রিস্টান, ৩ জন শিখ, ৪৯৭০ জন বৌদ্ধ ও ২১ জন জৈন বাস করেন৷

## পরিবহণ
বাগডোগরা বিমানবন্দর নগরের নিকটবর্তী বিমানবন্দর৷ দার্জিলিং পর্বত রেল (টয় ট্রেন) সোনাদার ওপর দিয়ে বিস্তৃত এবং এখানে একটি রেল স্টেশনও রয়েছে।

## পর্যটন
সোনাদা মনাস্টরী, টাইগার পর্বত, ছাতকপুর, গোরেতো নালিচুর, ইন্তেক সেডার এবং সিঞ্চল হ্রদ প্রভৃতি পর্যটনস্থল সোনাদার নিকটে অবস্থিত কিছু দর্শনীয় স্থান৷ শহরটির বিভিন্ন দিকে প্রচুর চা তালুক রয়েছে৷ এছাড়া বালাসন নদীতে মাছধরার বন্দোবস্ত, ছাতকপুর পরিবেশবান্ধব পর্যটনগ্রাম থেকে সূর্যোদয়ের দৃশ্য প্রচুর পর্যটককে আকর্ষিত করে৷

## শিক্ষাব্যবস্থা
১৯৩৩ সনে সোনাদায় সালেসিয়ান কলেজ প্রতিষ্ঠা করা হয়। উত্তরবঙ্গ বিশ্ববিদ্যালয়ের অধীন সম্বন্ধযুক্ত এই কলেজটি ইংরেজি, ইতিহাস, ভূগোল, গণ যোগাযোগ ও সাংবাদিকতা, রাষ্ট্রবিজ্ঞান, মনোবিজ্ঞান, সমাজবিজ্ঞান, হিসাববিজ্ঞান, অর্থসংস্থান, ব্যবস্থাপনা, কম্পিউটার বিজ্ঞান, গণিত এবং সাধারণ কোর্সগুলির মধ্যে শিল্পকলা, বিজ্ঞান ও বাণিজ্যে অনার্স কোর্স প্রদান করে থাকে৷

১৯৮৫ সনে সোনাদা ডিগ্রী কলেজ প্রতিষ্ঠিত হয়৷ উত্তরবঙ্গ বিশ্ববিদ্যালয়ের অধীন সম্বন্ধযুক্ত এই কলেজটি ইংরেজি, ইতিহাস, রাষ্ট্রবিজ্ঞান, নেপালি এবং সাধারণ কোর্সগুলির মধ্যে শিল্পকলায় অনার্স কোর্স প্রদান করে থাকে৷

## তথ্যসূত্র

বিষয়শ্রেণী:দার্জিলিং জেলার শহর ও নগর
মেরি আরেনা

**মেরি আরেনা** (জন্ম ১৭ ডিসেম্বর ১৯৬৬) হচ্ছেন একজন বেলজিয়ান রাজনীতিবিদ এবং বেলজিয়াম ইউরোপীয় সংসদ সদস্য (এমইপি) সদস্য। তিনি ইউরোপীয় সমাজতান্ত্রিক পার্টির সদস্য।

## জাতীয় রাজনীতিতে কর্মজীবন
২০০০-২০০৯ সাল পর্যন্ত বিভিন্ন আঞ্চলিক ও ফেডারেল সরকারগুলোয় এরিনা কয়েকটি মন্ত্রিসভায় কাজ করেন। ২০০০ থেকে ২০০৩ সাল পর্যন্ত, কর্মসংস্থান এবং প্রশিক্ষণ বিষয়ক ওয়ালুন মন্ত্রী হিসেবে। তিনি তারপর জুলাই ২০০৩ থেকে ২০ জুলাই ২০০৪ পর্যন্ত প্রধানমন্ত্রী গাই ভেরোফাস্ট্ড্টের দ্বিতীয় সরকারের সিভিল সার্ভিস, সামাজিক ইন্টিগ্রেশন, শহর এবং সমান সুযোগের ফেডারেল মন্ত্রী ছিলেন। তিনি জুলাই ২০০৪ থেকে মার্চ ২০০৮ সাল পর্যন্ত বেলজিয়ামের ফরাসি কমিউনিটির মন্ত্রী-সভাপতি ছিলেন। তিনি তারপর লেটমেই সরকার-এর  সামাজিক ইন্ট্রিগেশন, পেনশন এবং বড় শহরগুলির ফেডারেল মন্ত্রী হিসেবে ২০ মার্চ ২০০৮-এ দায়িত্ব গ্রহণ করেন।  ১৭ জুলাই ২০০৯ পর্যন্ত তিনি ওই অফিসে ছিলেন।

## ইউরোপীয় সংসদ সদস্য
২০১৪ সালের ইউরোপীয় নির্বাচনের পর থেকে এরিনা  ইউরোপীয় সংসদ সদস্য। সংসদে তিনি আন্তর্জাতিক বাণিজ্য কমিটি (আইএনটিএ) কমিটি, নারী অধিকার ও জেন্ডার ইক্যালটি কমিটিতে (ফেমেম) রয়েছেন, এসিপি-ইইউ যুগ্ম সংসদীয় অধিবেশনের প্রতিনিধিদল এবং ভূমধ্যসাগরীয় ইউনিয়নের সংসদীয় অধিবেশনে প্রতিনিধিদলের সদস্য তিনি। তার কমিটির অবস্থানের পাশাপাশি, তিনি এলজিবিটি অধিকারগুলিতে ইউরোপীয় পার্লামেন্টের ইন্টারগ্রুপ এবং শিশু অধিকার সম্পর্কিত ইউরোপীয় সংসদ ইন্টারগ্রুপের সদস্য।

## সম্মাননা
* : গ্রান্ড অফিসার অফ দ্য অর্ডার অফ লিওপোর্ল্ড (২০১০) 

## তথ্যসূত্র

## বহিঃসংযোগ
* ওয়েবসাইট

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:People from Mons
বিষয়শ্রেণী:Grand Officers of the Order of Leopold II
বিষয়শ্রেণী:Belgian Ministers of State
বিষয়শ্রেণী:Belgian people of Italian descent
বিষয়শ্রেণী:Belgian socialists
বিষয়শ্রেণী:Parti Socialiste (Belgium) politicians
বিষয়শ্রেণী:Women MEPs for Belgium
বিষয়শ্রেণী:Parti Socialiste (Belgium) MEPs
বিষয়শ্রেণী:MEPs for Belgium 2014–19
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:Women government ministers of Belgium